"My Belarusy" ("Мы, беларусы"; "Nusatros belarrusos" en aragonés) ye o títol no oficial de l'himno nacional de Belarrusia. O nombre oficial ye "Himno nacional d'a Republica de Belarrusia" (ruso: Государственный гимн Республики Беларусь, belarruso: Дзяржаўны гімн Рэспублікі Беларусь). L'himno fue escrito y adoptato en 1955 ta a Republica Socialista Sovietica de Belarrusia. A musica de l'himno d'a Republica Socialista Sovietica de Belarrusia fue composata por Niescier Sakałoŭski y as parolas fuoron escritas por Maxim Klimkovich. Dimpués d'a caíta d'a Unión Sovietica, a musica composata por Sakalouski fue mantenita y as parolas fuoron cambiatas. As nuevas parolas, as qualas fuoron escritas por Klimkovich y Uladzimir Karyzny, fuoron adoptatas por decreto presidencial o 2 de chulio de 2002.